Բոլոր ծրագրերի եւ հատկապես աբոնեմոնտային համակարգի իրագործման համար շատ կարեւոր է դպրոցների կազմակերպվածությունը: Հաշվի առնելով, որ աշակերտները նախընտրում են մշակութային հաստատություն այցելել դասարանով` ելնելով նաեւ դպրոցական ծրագրի ընթացիկ նյութերից, պետք է նախապես հերթագրվել եւ ամրագրել աբոնոմենտային այցելությունը` կուտակումներից խուսափելու համար: Նախարարի պաշտոնակատարը ներկայացրել է նաեւ հանրակրթության ոլորտի բովանդակային բարոփոխումների ընթացքը: Համաշխարհային բանկի վարկային ծրագրով այժմ կրթական չափորոշիչների փոփոխություն է նախատեսվում, զուգահեռաբար փոփոխություներ են կատարվում մի շարք իրավական ակտերում: Փոփոխություն է նախատեսվում տնօրենների ընտրության, ուսուցչի մրցույթի, կառավարման խորհուրդների ձեւավորման եւ առաջին դասարան ընդունելության կարգերում: Որպես նորույթ ներուծվում է առաջին դասարանցիների գրանցման եւ ընդունելության էլելտրոնային համակարգ` ելնելով լիցենզիայով նախատեսված տեղերի քանակից. «Այս բոլոր նախագծերը դեռ քննարկման փուլում են եւ կարեւոր է նաեւ, որ Դուք եւս առաջարկներ ներկայացնեք»,- դիմելով խորհրդակցության մասնակիցներին նշել է Արայիկ Հարությունյանը: